wickkiey/tamil-wikipedia-chunked huggingface dataset:
# ரூப்நகர்

## அமைவிடம்

ரூப்நகர் சண்டிகரிலிருந்து வடமேற்கில் கிட்டத்தட்ட 50 கி.மீ. தொலைவில் அமைந்துள்ளது. மிக அண்மையில் உள்ள வானூர்தி நிலையம் இதுவே ஆகும். இதன் எல்லைகளாக வடக்கில் இமாச்சலப் பிரதேசமும் மேற்கில் சாகித் பகத் சிங் நகர் மாவட்டமும் (முன்பு நவன்சகர் மாவட்டம் எனப்பட்டது) உள்ளன. cities in ரோபார் மாவட்டத்திலுள்ள பெரிய நகரங்களாக மொரிந்தா, குரளி, நங்கல், அனந்த்பூர் சாஹிப், சம்கவுர் சாகிப் , அவேலி காலன் உள்ளன. முன்பு மொகாலி நகரம் ரோபார் மாவட்டத்தின் அங்கமாக இருந்தது; 2006இல் தான் தனி மாவட்டமாகப் பிரிந்தது. நங்கலில் உள்ள பக்ரா அணை அடுத்துள்ள இமாச்சலப் பிரதேசத்தினுடன் எல்லை கொண்டுள்ளது. குருத்வாரா அர்கோவிந்த்சர் சாகிப் உள்ள தாதி சிற்றூர் மாவட்டத்தில் உள்ள மிகவும் முக்கியமான இடமாகும்.  
ரோபாரில் வரலாற்றுச் சிறப்பு மிக்க இடங்களாகவும் வழிபாட்டுத் தலங்களாகவும் பாதா சாகிப், டிப்பி சாகிப், அனந்த்பூர் சாகிப், சதாபரத் சாகிப் சீக்கிய கோயில்கள் உள்ளன.
# ரூப்நகர்

## தொல்லியல் அருங்காட்சியகம்

ரோபார் நகரில் தொல்லியல் அருங்காட்சியகம் உள்ளது. இது 1998இல் பொதுமக்களுக்கு திறக்கப்பட்டது. இந்த அருங்காட்சியகத்தில் அரப்பா நாகரிகத்தின் முதல் அகழ்வுக்களமாக நகரத்தில் அகழ்ந்தெடுக்கப்பட்ட தொல்லியல் எச்சங்கள் காட்சிக்கு வைக்கப்பட்டுள்ளன.
# ரூப்நகர்

## இதனையும் காண்க

- அரப்பா
- மொகஞ்சதாரோ
- சிந்து வெளி நாகரிகத்தின் தொல்லியல் களங்கள்
# துல்லா பட்டி

**அப்துல்லா பட்டி** (*Abdullah Bhatti*) என்ற இயற்பெயருடைய **துல்லா பட்டி** (*Dulla Bhatti* அல்லது *Dullah Bhatti*) புகழ்பெற்ற பஞ்சாபிய நாட்டுப்புற நாயகனும் பேரரசர் அக்பர் ஆட்சியில் முகலாயருக்கு எதிராகப் போராடிய விடுதலை வீரரும் ஆவார். இவர் *பஞ்சாபின் மைந்தர்* என்றும் *பஞ்சாபின் இராபின் ஊட்* என்றும் பரவலாக்க் குறிப்பிடப்படுகின்றார். இவர் 1599இல் மரணமடைந்தார்.
# துல்லா பட்டி

## வாழ்க்கை

துல்லா பட்டி ராஜ்புத் முஸ்லிம் பட்டி இனத்தைச் சேர்ந்தவர்; ஊரக விவசாயி அல்லது *நிலக்கிழாராக* இருந்தார். இளைஞராக, உள்ளூர் பஞ்சாபிகளுக்கு மொகலாய அரசினர் இழைத்த அநீதியைக் கண்டு பொங்கி எழுந்து அவர்களுக்கு எதிராக மாறினார். மொகலாயர்களுக்கு எதிராக கரந்தடிப் போர் முறையில் போரிட்டு 10, 12 ஆண்டுகளுக்கு வெற்றியும் பெற்று வந்தார். இருப்பினும் சிலர் காட்டிக் கொடுத்தமையால் மொகலாயர்களிடம் இறுதியில் தோல்வியடைந்தார். லாகூர் கோட்டையில் சிறை வைக்கப்பட்டார். 1599இல் அங்கு தூக்கிலிடப்பட்டார்.
# துல்லா பட்டி

## பரவல் இலக்கியத்திலும் பண்பாட்டிலும் இடம் பெற்றமை

- பஞ்சாபியருக்கு இன்றும் பட்டி மிகப் பெரிய நாயகனாக விளங்குகின்றார். மரபுவழி நாட்டார் பாடல்களில் இவர் பெரிதும் இடம் பெறுகிறார்.  
- மரபுசார் *தாதி* நிகழ்ச்சிகளில் நினைவு கூரப்படுகிறார்; காட்டாக கவிதைகள் நடிக்கப்படுகையில் , நடிகர்கள் இவரது வீரச் செயல்களை செய்து காட்டுகின்றனர்.  
- பல நூல்களும், புனைவுக் கதைகளும் நாடகங்களும் இவரது வாழ்க்கையையும் வீரச் செயல்களையும் அடிப்படையாகக் கொண்டு எழுதப்பட்டுள்ளன. இதில் 1973இல் பாக்கித்தானிய எழுத்தாளர் நஜம் உசைன் சையது எழுதிய *தக்த் லாகூர்* என்ற நாடகம் மிகவும் புகழ்பெற்றது.  
- பல உருது மற்றும் பஞ்சாபி திரைப்படங்கள் இவரை வைத்து எடுக்கப்பட்டுள்ளன; 1956இல் வெளியான புகழ்பெற்ற இயக்குநர் அன்வர் கமால் பாஷாவின் *துல்லா பட்டி* குறிப்பிடத்தக்கதாகும்.
# இலகு இயந்திரத் துப்பாக்கி

நாடுகள் அதிகம் பயன்படுத்தும் எப்என் மினிமி.]]  
**இலகு இயந்திரத் துப்பாக்கி** (*light machine gun* [*LMG*]) என்பது தனி வீரர்களுக்கான, உதவுடன் அல்லது உதவியற்று இயக்கும், காலாட்படை உதவி ஆயுதமான வடிவமைக்கப்பட்ட ஒரு இயந்திரத் துப்பாக்கி ஆகும்.  
தற்கால இலகு இயந்திரத் துப்பாக்கிகள் நடுத்தர இயந்திரத் துப்பாக்கிகள் பயன்படுத்தும் இரவைகளைவிட சிறிய இரவைகளைப் பயன்படுத்துகின்றன. சில அகராதிகள் .30 இற்கு மேற்படாத அளவு இரவையினைப் பயன்படுத்தும் வான் குளிராக்கல் இயந்திரத் துப்பாக்கிய எனக் குறிப்பிடுகின்றன. இவை சிறிய அளவிலும் உடை குறைந்தவையாகவும் தயாரிக்கப்படுகன்றன. சில உருசிய ஆர்பிகே போன்ற இலகு இயந்திரத் துப்பாக்கிகள் தாக்குதல் நீள் துப்பாக்கிகளின் மாற்று வடிவங்களாக, ஒரே இரவைகளைப் பயன்படுத்துவகவான வகைப்படுத்தப்பட்டுள்ளன.
# கொசுவம்

**கொசுவம்** என்பது தமிழ்ப் பெண்கள் புடைவை உடுத்தும் ஒரு வகையான முறை ஆகும். பழங்காலத்தில் பெண்கள் அனைவருமே கொசுவம் கட்டிப் புடைவையை உடுத்தினார்கள்.  
இடுப்பில் புடைவையைச் சுருக்க சுருக்கமாக மடித்துக் கட்டுவதைக் கொசுவம் என்று கூறினர்.இக்காலத்திலும் கிராமப் பகுதியில் வாழும் பெண்கள் கொசுவம் வைத்து புடைவை அணிகிறார்கள்.
# கொசுவம்

## மேற்கோள்

தொல்காப்பியக் கலைச்சொல் விளக்கம்-நூல் ஆசிரியர் இரா.இளங்குமரனார்,இராமசாமி நினைவுப் பல்கலைக்கழகம்.
# கனரக இயந்திரத் துப்பாக்கி

58&nbsp;கிலோ (128&nbsp;பவுண்டு) எடையுள்ளது.]]  
**கனரக இயந்திரத் துப்பாக்கி** (*heavy machine gun*; [*HMG*] என்பது நடுத்தர இயந்திரத் துப்பாக்கிகளைவிட அதிக பண்புக்கூறுகள் கொண்ட ஓர் இயந்திரத் துப்பாக்கி ஆகும்.  
கனரக இயந்திரத் துப்பாக்கி பற்றி இருவித விளக்கங்கள் உள்ளன. முதலாவதாக, முதல் உலகப் போர் முதல் "கனரகம்" என்பது அதன் எடை, செயற்பாடு என்பவற்றால் அடையாளப்படுத்தப்பட்டது. இரண்டாவதாக, இயந்திரத்துப்பாக்கிகள் பயன்படுத்தும் பெரிய இரவைகளினால் (பொதுவா .50 அல்லது 12.7×108மிமீ), எம்2 இயந்திரத் துப்பாக்கியுடன் முன்னோடியாக, தூரம் அதிகரிக்கப்பட்டு, வாகனங்கள், கட்டடங்கள், வானூர்திகள், இலகு அரண்கள் ஆகியவற்றுக்கு எதிரான சாதாரண துப்பாக்கிகள், நடுத்தர அல்லது பொது நோக்க இயந்திரத் துப்பாக்கிகள் அல்லது இலகு இயந்திரத் துப்பாக்கிகள் துளைத்து அழிப்பவிட அதிகமாக வடிவமைக்கப்பட்டது.
# சடப்பொருள் எதிர்ப்பு மரைகுழல் துப்பாக்கி

சடப்பொருள் எதிர்ப்பு நீள் துப்பாக்கி]]  
**சடப்பொருள் எதிர்ப்பு நீள் துப்பாக்கி** (*anti-materiel rifle*; [*AMR*]) என்பது தனிப்பட்ட நபர்களைவிட படைத்துறை பொருட்களுக்கு (சடப்பொருள்) எதிராக பயன்படுத்தப்படும் ஒரு மரைகுழல் துப்பாக்கி ஆகும்.  
சடப்பொருள் எதிர்ப்பு நீள் துப்பாக்கிகளின் ஆரம்பம் முதல் உலகப் போர் காலத்தில் உருவாகியது. அப்போது பீரங்கி வண்டிகளுக்கு எதிராக செயற்பட உருவாக்கப்பட்ட பீரங்கி வண்டி எதிர்ப்பு நீள் துப்பாக்கி தற்கால சடப்பொருள் எதிர்ப்பு நீள் துப்பாக்கியாக வளர்ச்சி பெற்றது. தற்கால பீரங்கி வண்டிகளும் ஏனைய பிற கவச வாகனங்களும் மிகவும் பாதுகாப்பு உடையனவாக இருப்பதால், இத்துப்பாக்கி கவசமற்ற அல்லது இலகு கவச வாகனங்களுக்கு எதிராகப் பயன்படுத்தப்படுகிறது.
# சாழல்

**சாழல்** என்பது இரு பெண்கள் விளையாடும் ஒரு வகையான சொல்-விளையாட்டு ஆகும். இதில் ஒரு பெண் இறைவனின் செயல்களை ஏளனப்படுத்திப் பேசுவாள். மற்றொரு பெண் இறைவனின் செயல்களை உயர்த்திப் பேசுவாள்.
:மாணிக்கவாசகர் பாடியுள்ள திருவாசகத்தில் 20 திருச்சாழல் பாட்டு இடம்பெறுகிறது.
:இக்காலத்திலும் நாட்டார் வழக்கில் ஒரு பெண் சொலவடையால் விடுகதையைச் சொல்லியும், அதற்கு மற்றொரு பெண் சொலவடையாலேயே விடை கூறும் விளையாட்டு காணப்படுகிறது.  
<poem>தென்பால் உகந்து ஆடும் தில்லைச் சிற்றம்பலவன்
பெண்பாலுகந்தான் பெரும் பித்தன் காணேடீ;
பெண்பால் உகந்திலனேல் பேதாய்! இருநிலத்தோர்
விண்பா லியோ கெய்தி வீடுவர் காண் **சாழலோ**!</poem>  
:‘வடவரையை மத்தாக்கி வாசுகியை நாணாக்கி
:கடல் வண்ணன் பண்டொருநாள் கடல்வயிறு கலக்கினையே
:கலக்கியகை அசோதையார் கடைகயிற்றால் கட்டுண்கை
:மலர்க்கமல உந்தியாய்! மாயமோ! மருட்கைத்தே
# இரணியூர் ஆட்கொண்டநாதர் கோயில்

**இரணியூர் ஆட்கொண்டநாதர் கோயில்** என்பது சிவகங்கை மாவட்டம் இரணியூரில் அமைந்திருக்கும் சிவாலயமாகும். அதிகமான சிற்பங்கள் அமைந்திருப்பதால் இச்சிவாலயத்தினை சிற்பக் கோயில் என்றும் அழைக்கின்றார்கள்.  
திருமாலின் உக்கிரம் கண்டு அம்பிகையும் உக்கிரமடைந்தார். அதனால் நவகாளியாக வெளிபட்டு சிவனை வணங்கினார். சிவனை வழிபட்டு சாந்தம் அடைந்தமையால் சிவபுரந்த தேவி என்று அழைக்கப்படுகிறார்.
# உத்தமபாளையம் காளத்திநாதர் கோயில்

**உத்தமபாளையம் காளத்திநாதர் கோயில்** என்பது தேனி மாவட்டத்தில் உத்தமபாளையம் எனும் ஊரில் உள்ள சிவாலயமாகும். இச்சிவாலயத்தின் மூலவர் காளத்திநாதர் எனவும், அம்பிகை ஞானாம்பிகை என்றும் அழைக்கப்படுகிறார்.
# உத்தமபாளையம் காளத்திநாதர் கோயில்

## தல வரலாறு

இராணி மங்கம்மாளின் அரசவைக் கவிஞரான பிச்சை என்பவர் ஆந்திராவில் உள்ள காளத்திநாதர் கோயிலுக்குச் சென்று வழிபடும் வழக்கமுடையவர். இவர் வயது முதிர்வின் காரணமாக கோயிலுக்குச் செல்ல முடியாமல் இருந்தார். அதனால் சிவபெருமானிடம் தன்நிலை குறித்து வேண்டிக்கொண்டார். அவரின் கனவில் தோன்றிய சிவபெருமான் காளத்திநாதராக காட்டூரில் இருப்பதைத் தெரிவித்தார். அங்கு சென்ற பிச்சை அங்கிருந்த சிவலிங்கத்தினை எடுத்துவரும் வழியில் மாட்டுவண்டியின் அச்சு முறிய அவ்விடத்திலேயே காளத்திநாதர் ஆலயம் அமைந்தது. அந்த ஊர் உத்தமபாளையமாகும்.
# குஜிலி இலக்கியம்

**குஜிலி இலக்கியம்** என்பது நாட்டார் மக்களால் செய்திகளை பாடலாக கூறிய வழமையாகும். இந்த இலக்கிய முறை 19 ஆம் நூற்றாண்டின் பின்பகுதியிலிருந்து 20 ஆம் நூற்றாண்டின் நடுப்பகுதிவரை மிகப் பரவலாக இருந்தது. இந்த குஜிலி இலக்கியத்தினை வலுவான செய்தி ஊடகமாக இலக்கியவாளர்கள் விவரிக்கின்றனர். இன்றைய புதுக்கவிதையைப் போன்றும் கானா பாடல்களைப் போன்றும் குஜிலி பாடல்களானது தனி பாணியில் அமைந்த இலக்கியமாகவே இருந்துள்ளது.  
தமிழ், மலையாளம் போன்ற மொழிகளில் குஜிலி பாடல்கள் பாடப்பட்டன. எந்தப் பொருள் புதிதாக அறிமுகமானாலும் அதைப் பற்றிப் பாட்டாக எழுதி இருக்கிறார்கள். இப்பாடல்களில் நடப்பு நிகழ்வுகள் குறித்து சுடச்சுட விரிவான விளக்கத்துடன், அதன் பின் நடந்தமை குறித்தும் பாடப்பட்டுள்ளது. இவைதவிற பாடலாசிரியர், காலம் போன்றவையும் இடம்பெற்றிருந்தன.
# குஜிலி இலக்கியம்

## சொல்லிலக்கணம்

**குஜிலி** என்ற பெயர் குச்சிலி என்ற பெயரிலிருந்து திரிபாக வந்ததாகும். சென்னை பிராட்வே பகுதியில் குச்சிலிக் கடைத்தெரு எனுமிடத்தில் பாடல்களை பாடி நூல்களை வெளியிட்டு விற்பனை செய்து வந்தார்கள். குச்சிலி புத்தகங்கள் என்பது மருவி குஜிலி புத்தகங்கள் என வழங்கப்பட்டது.
# குஜிலி இலக்கியம்

## காலம்

19ம் நூற்றாண்டு பின்பகுதியிலிருந்து 20ம் நூற்றாண்டு நடுப்பகுதி வரை.
# குஜிலி இலக்கியம்

## குஜிலி நூல்கள்

- மெட்ராஸ் ரயில் கலகம்
- பஞ்சாப் படுகொலைச் சிந்து
- இராவுத்தர் புகழ் அலங்காரச் சிந்து
- சைதாப்பேட்டை ஆற்றில் பஸ் விழுந்த சிந்து
- சென்னை வினோத சிங்காரப் பாட்டு
- கள்ளப்புருசன் ஆசையால் பிள்ளையைக் கொன்ற கனகாம்பாள் துயரம்
- அம்மாக்கண்ணு கொலைச் சிந்து, தென்னிந்திய தீவட்டி திருடன் பாட்டு
- காசைக் கவரும் வேசி விலக்கு, கிண்டி ரேஸ் பாட்டு, அண்டாசீட்டுப் பாட்டு
- வெள்ளசேதக் கும்மி, ஆதிதிராவிடன் பாட்டு, பாரதியார் பாட்டு பறிமுதல் சிந்து
- சுயமரியாதைக் கும்மி, மகாத்மா காந்தி அரஸ்ட் பாட்டு
- தென்னமரக் கும்மி
- புறா பாட்டு
- தேசமக்களை நாசப்படுத்தும் தேயிலைத் தோட்டப் பாட்டு
- திருச்செந்தூர் இரயில்மார்க்க வழிநடைச் சிந்து
- இராஜ விசுவாசக் கும்மி
- கிண்டிரேஸ் பாட்டு
- சிலோன் கலகச் சிந்து
- காந்திச் சிந்து
- பகத்சிங் சிந்து
- மாப்ளாக் கலவரச் சிந்து
# துளசிமாறன் தருமலிங்கம்

**துளசி தருமலிங்கம்** (*Thulasi Tharumalingam*, பிறப்பு: ஒக்டோபர் 24, 1992) செருமனியின் சுவானெவெடேயைப் பிறப்பிடமாகவும், செருமனி புரூக்சாலை வதிவிடமாகவும் கொண்ட யெர்மனிய, ஈழத்து குத்துச்சண்டை வீரர் ஆவார்.
# துளசிமாறன் தருமலிங்கம்

## குடும்பம்

இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலிதெற்கு, சாரையடியைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.
# துளசிமாறன் தருமலிங்கம்

## குத்துச்சண்டைப் போட்டி

இவர் 125க்கு மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன்(Nidersachsen) மாநிலத்தில் சம்பியனாகவும், யேர்மனிய நாட்டில் Bundesliga குத்துச்சண்டைப் போட்டியில் யேர்மனியின் சம்பியனாகவும் வந்துள்ளார். 2016 இல் கோடை ஒலிம்பிக் போட்டியில் கட்டார் நாட்டுக்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுக்கள் மோதி வெற்றி பெற்றுள்ளார்.  
2015 ஆம் ஆண்டு முதல் கத்தார் நாட்டு குத்துச்சண்டை அணியில் 64கிகி இலகுவெடை ஆட்டக்காரராக விளையாடி வருகிறார். வெனிசுவேலாவின் வர்காசு நகரில் 2016 சூலை 3 முதல் சூலை 8 வரை நடைபெற்ற APB/WSB ஒலிம்பிக் தகுதி காண் போட்டித் தொடரில் இவர் விளையாடி, 2016 ஒலிம்பிக் போட்டிகளில் கத்தார் நாடு சார்பில் விளையாடத் தகுதி பெற்றார். வெனிசுவேலாவில் நடந்த காலிறுதிப் போட்டியில் இத்தாலிய வீரர் மசிமிலியானோ பலிசாய் என்பவரை 3-0 என்ற கணக்கிலும், அரையிறுதிப் போட்டியில் அர்கெந்தீன வீரர் கார்லோசு டானியேல் அக்கீனோ என்பவரை 3-0 என்ற கணக்கிலும் வென்று ஒலிம்பிக் போட்டிகளில் விளையாடத் தகுதி பெற்றார்.
# ழான் லி ராண்ட் டெ'ஆலம்பர்ட்

**ழான்-பாப்டிஸ்ட் லி ராண்ட் தெ'ஆலம்பர்ட்** (**Jean-Baptiste le Rond d'Alembert** ; ; நவம்பர் 16, 1717 – அக்டோபர் 29, 1783) என்பவர் பிரான்சு நாட்டைச் சேர்ந்த கணிதவியலாளர், எந்திரவியலாளர், இயற்பியலாளர், தத்துவ அறிஞர் ஆவார். 1759-ஆம் ஆண்டுவரை பிரெஞ்சு கலைக்களஞ்சியத்தின் துணை தொகுப்பாசிரியராக இருந்தார். அலைச் சமன்பாட்டுக்கு தீர்வுகாண உதவும் டெ'ஆலம்பர்ட் சூத்திரம் இவர்பெயராலேயே வழங்கப்படுகிறது. அலைச் சமன்பாடும் சில இடங்களில் டெ'ஆலம்பர்ட் என்றே வழங்கப்பெறுகிறது.
# கா.நை.ஆ சுழற்சி

**கரிமம்–நைட்ரசன்–ஆக்சிசன் சுழற்சி**, சுருக்கமாக **க.நை.ஆ சுழற்சி** (*CNO cycle*) என்பது ஐதரசனை ஈலியமாக மாற்றுவதற்குப் பயன்படும் கார்பன், நைட்ரசன் மற்றும் ஆக்சிசன் முதலிய தனிமங்கள் பங்குபெறும் ஒர் அணுக்கரு இணைவு வினையாகும். விண்மீன்கள் பயன்படுத்துகின்ற இம்முறை அறியப்பட்டுள்ள இரண்டு அணுக்கரு இணைவு வினைகளில் ஒன்றாகும். புரோட்டான் –புரோட்டான் தொடர்வினை மற்றொரு அணுக்கரு முறையாகும். புரோட்டான் –புரோட்டான் தொடர் வினை போலல்லாமல், கா.நை.ஆ சுழற்சி வினையானது, ஒரு வினையூக்கியின் உதவியுடன் நிகழ்கின்ற பலபடிநிலை சுழற்சி வினையாகும். விண்மீன்களின் ஆற்றலுக்கு கா.நை.ஆ சுழற்சியே மிகமுக்கியமான மேலதிக ஆற்றல் மூலமாகும். சூரியனின் நிறையைக் காட்டிலும் 1.3 மடங்கு அதிக ஆற்றலை விண்மீன்களுக்கு இச்சுழற்சி அளிப்பதாகக் கருதப்படுகிறது.சிறிய நட்சத்திரங்களின் ஆற்றலுக்கு இவ்வினை ஆற்றல் மூலமாக மேலாதிக்கம் செலுத்துகிறது. அதேவேளையில் கா.நை.ஆ தொடர் வினைகள் சுயமாகவே 15×10<sup>6</sup> கெ வெப்பநிலையில் வினையைத் தொடங்குகின்றன.. ஆனால் வெளியிடப்படும் ஆற்றலின் அளவு அபரிமிதமான வெப்பநிலை உயர்வுடன் அதிகரிக்கிறது. சுமார் 17×10<sup>6</sup> கெ வெப்பநிலையில் கா.நை.ஆ தொடர் வினை மேலாதிக்கம் செய்யும் ஆற்றல் மூலமாக மாறுகிறது.. சூரியனின் உள்ளக வெப்பநிலை 15.7×106 கெல்வின் ஆகும். சூரியனில் உருவாகும் 4He உட்கருவில் 1.7% மட்டுமே கா.நை.ஆ சுழற்சி வினையினால் பிறக்கின்றன. முதலாவது கா.நை.ஆ செயல்முறையை (கா.நை.ஆ-I) காரல் வோன் வெய்சோக்கர் மற்றும் ஆன்சு பேடா ஆகியோர் முறையே 1938 மற்றும் 1939 ஆம் ஆண்டுகளில் தனித்தனியாக முன்மொழிந்தனர்.  
கா.நை.ஆ. சுழற்சி வினையில் கார்பன், நைட்ரசன் மற்றும் ஆக்சிசனின் ஓரிடத்தான்களை வினையூக்கியாகப் பயன்படுத்தி நான்கு புரோட்டான்கள் உருகுகின்றன, இதனால் ஒரு ஆல்ஃபா துகள் இரண்டு பாசிட்ரான் துகள்கள் மற்றும் இரண்டு எலக்ட்ரான் நியூட்ரினோக்கள் உற்பத்தியாகின்றன. கா.நை.ஆ. சுழற்சி வினையில் பல்வேறு வகையான வினையூக்கிகள் மற்றும் பாதைகள் பங்கேற்றாலும், சுருக்கமாகச் சொல்வதென்றால் இறுதியில் உண்டாகும் நிகர விளைவில் எந்த மாற்றமும் இல்லை எனலாம்.  
:4 &nbsp;+&nbsp; 2 &nbsp;→&nbsp; &nbsp;+&nbsp; 2 &nbsp;+&nbsp; 2 &nbsp;+&nbsp; 2 &nbsp;+&nbsp; 3 &nbsp;+&nbsp; 24.7 MeV &nbsp;→&nbsp; &nbsp;+&nbsp; 2 &nbsp;+&nbsp; 3 &nbsp;+&nbsp; 26.7 MeV  
உடனடியாக பாசிட்ரோன்கள் எலக்ட்ரான்களுடன் அழிக்கப்பட்டு, காமா கதிர்கள் வடிவில் சக்தியை வெளியிடுகின்றன, நியூட்ரினோக்கள் சிறிதளவு ஆற்றலை எடுத்துக் கொண்டு விண்மீனிலிருந்து தப்பித்து வெளியேறுகின்றன. ஒர் உட்கரு முடிவில்லாத சுழற்சி வினைகளால் மாற்றங்கள் அடைந்து கார்பன், நைட்ரசன், மற்றும் ஆக்சிசன் ஓரிடத்தான்களாக மாறுகிறது.
# கா.நை.ஆ சுழற்சி

## குளிர் கா.நை.ஆ. சுழற்சி

விண்மீன்களில் காணப்படும் சிலவகையான குறிப்பிட்ட சூழல்களில் கா.நை.ஆ. சுழற்சி வினையால் எரிக்கப்படும் வினையூக்கி ஐதரசன் புரோட்டான்களை ஈர்ப்பதன் மூலம் கட்டுப்படுத்தப்படுகிறது. அணுக்கரு இணைவுக்கு ஆகும் கால அளவை விட வினையில் உருவான கதிரியக்க உட்கருக்களின் பீட்டா சிதைவு வினை விரைவாக நிகழ்கிறது. ஏனெனில், நீண்ட கால வரையளவுகள் இங்கு பங்குபெறுகின்றன. ஐதரசனை மெதுவாக ஈலியமாக மாற்றும் குளிர் கா.நை.ஆ. சுழற்சி வினைகள், சக்தி மிக்க விண்மீன்களை பல ஆண்டுகளுக்கு அமைதிச் சமநிலையில் வைத்திருக்க அனுமதிக்கின்றன..
# கா.நை.ஆ சுழற்சி

## கா.நை.ஆ – I

ஐதரசனை ஈலியமாக மாற்றுவதற்காக முதலில் முன்வைக்கப்பட்ட முன்மொழிவுகள் கார்பன் – நைட்ரசன் சுழற்சி என்ற பெயராலேயே அழைக்கப்பட்டன. முன்மொழிந்தவர்கள் பெயர்களான பேடா-வெய்சோக்கர் சுழற்சி என்ற பெயராலும் அழைக்கப்பட்டது, ஏனெனில், இச்சுழற்சியில் நிலையான ஆக்சிசன் ஓரிடத்தானின் பங்களிப்பு இல்லை. கா.நை சுழற்சிதான் சூரியனுக்கு முதன்மையான ஆற்றல் மூலம் என்று பேடாவின் அசலான கணக்கீடுகள் பரிந்துரைத்தன  
:{| ="0"
|-
|&nbsp;||+&nbsp;||&nbsp;||→&nbsp;||&nbsp;||+&nbsp;||&nbsp;||&nbsp;||&nbsp;||+&nbsp;||1.95&nbsp;மெ.எ.வோ
|-
|&nbsp;||&nbsp;||&nbsp;||→&nbsp;||&nbsp;||+&nbsp;||&nbsp;||+&nbsp;||&nbsp;||+&nbsp;||1.20&nbsp;மெ.எ.வோ ||(அரைவாழ்வுக் காலம் 9.965 நிமிடங்கள் )
|-
|&nbsp;||+&nbsp;||&nbsp;||→&nbsp;||&nbsp;||+&nbsp;||&nbsp;||&nbsp;||&nbsp;||+&nbsp;||7.54&nbsp;மெ.எ.வோ
|-
|&nbsp;||+&nbsp;||&nbsp;||→&nbsp;||&nbsp;||+&nbsp;||&nbsp;||&nbsp;||&nbsp;||+&nbsp;||7.35&nbsp;மெ.எ.வோ
|-
|&nbsp;||&nbsp;||&nbsp;||→&nbsp;||&nbsp;||+&nbsp;||&nbsp;||+&nbsp;||&nbsp;||+&nbsp;||1.73&nbsp;மெ.எ.வோ||(அரைவாழ்வுக் காலம் 122.24 நிமிடங்கள்
# டெ'ஆலம்பர்ட் முரண்பாடு

பாய்ம இயக்கவியலில், **டெ'ஆலம்பர்ட் முரண்பாடு** (**D'Alembert's paradox**) என்பது 1752-ஆம் ஆண்டில் பிரெஞ்சு கணிதவியலாளரான ழான் லி ராண்ட் டெ'ஆலம்பர்ட் என்பவரால் கணிக்கப்பட்ட முரண் ஆகும். அமுக்கவியலாத மற்றும் பிசுக்குமையற்ற நிலைப்பண்புப் பாய்ம ஓட்டத்தில், பாய்மத்தைச் சார்ந்து நிலையான திசைவேகத்தில் செல்லும் பொருள்மீதான இழுவை விசை சுழியம் (பூச்சியம்) என்று டெ'ஆலம்பர்ட் நிரூபணம் செய்தார். பூச்சிய இழுவை என்ற முடிவானது, இயல்பில் காணக்கூடிய நிலைகளிலிருந்து முற்றிலும் வேறுபட்டதாக இருந்தது; காற்று மற்றும் நீர் போன்ற பாய்மங்களில் குறிப்பிட்ட திசைவேகத்தில் செல்லும் பொருட்களின் மீது, முக்கியமாக அதிக ரேய்னால்ட்ஸ் எண் ஓட்டங்களில், கணிசமான அளவு இழுவை விசை செயல்பட்டது இயல்பாக உணரப்பட்டது எனினும் கணிதச் சமன்பாடுகள் மூலம் தருவிக்கப்பட்ட முடிவு வேறுபட்டதாகவிருந்தது.
# பஞ்சாபின் வரலாறு

ஹெர்மிடேஜ், பஞ்சாப் மலைகள், காங்ரா, கி.பி. 1800-25]]  
**பஞ்சாப் வரலாறு** *(History of the Punjab)* என்பது, ஆசியா கண்டத்தின் வட மேற்கிந்தியாவில் அமைந்திருக்கும் பஞ்சாப் மாநில பின்புலம் பற்றிய சிறு தகவல்களாகும். மேற்கில் பாகிஸ்தான் நாட்டையும், மற்ற திக்குகளில் இமாச்சலப் பிரதேசம், காசுமீர், அரியானா, இராசத்தான் போன்ற மாநிலங்களையும் எல்லைகளாக கொண்டிருக்கிறது. இந்தியாவிலுள்ள மாநிலங்களில், மிகச்சிறிய மாநிலமாக உள்ள போதிலும் வளமான மாநிலமாக இது அறியப்படுகிறது.
# பஞ்சாபின் வரலாறு

## பெயர் மரபு

சிந்து, சத்லஜ், பியாஸ், ராவி மற்றும் கக்கர் போன்ற ஐம்பெரும் ஆறுகள் இப்பிராந்தியத்தில் ஓடுவதால் இந்த பகுதிக்கு, பஞ்சாப் (*தமிழில் ஐந்து எனும் இலக்கத்திற்கு, இந்தியில் பாஞ்ச் எனும் பொருளாகும்*) என்ற பெயர்பெற்றதாக கூறப்படுகிறது. மேலும், மற்றொரு மூலக் கூற்றுப்படி, மொரோக்கோ நாட்டைச் சேர்ந்த கல்வியாளரும் ஒரு நாடுகாண் பயணியுமான இப்னு பதூதா (Ibn Battuta-1304) என்பவர், 14 ஆம் நூற்றாண்டில் இந்தியத் துணைக் கண்டதிற்கு விஜயம் செய்தபோது, 'சேநோன்ய்ம்' அல்லது எசோன்ய்ம் *(xenonym/exonym)* என்றழைக்கப்படும் கிரேக்க மொழியில் பஞ்சாப் எனும் வார்த்தையை முதன்முதலில் குறிப்பிட்டுள்ளார்.  
மற்றொரு தொன்மை தகவல்படி, 1540 முதல் 1545] வரையில் வட இந்தியாவின் பெரும்பகுதிகளை ஆண்ட சூர் வம்சத்தை நிறுவிய முதலாவது அரசரான சேர் சா சூரி *(Sher Shah Suri)* என்பவர் பயன்படுத்திய 'தாரிக்-இ-ஷேர் ஷா' *(Tarikh-e-Sher Shah Suri)* என்ற புத்தகத்தில் *("Sher Khan of Punjab")* "பஞ்சாப் ஷெர் கான்" எனும் பெயரில் ஒரு கோட்டையைக் குறிப்பிடுகிறார் அப்புத்தகம் 16 ஆம் நூற்றாண்டின் இரண்டாம் பாதியில் பரந்தளவில் பயன்பாட்டுக்கு வந்ததாகவும், மற்றும் *தாரிக்-இ-ஷேர் ஷா சூரி* 1580-ன் காலகட்டத்தில் பெருமளவில் பயன்படுத்தப்பட்டதாகவும் மூலாதாரத்தில் உள்ளது. முதலில் 'பஞ்சாப்' சமசுகிருதத்திற் இணையானதென்று குறிப்பிட்டுள்ளது,
எனினும், இந்திய பெரும் காவியமான மகாபாரதத்தில் 'பஞ்சா-நாடா' *('ஐந்து ஆறுகளின் நாடு')* * (pancha-nada 'country of five rivers')*. என்றுள்ளது. அதேபோல், அபுல் பைசல் *(Abu'l-Fazl ibn Mubarak)* என்பவரால் பாரசீக மொழியில் எழுதப்பட்ட 'அயினி அக்பரி' எனும் நூலின் பகுதி 1-ல், பஞ்சாபின் பகுதி, லாகூர் மற்றும் முல்தான் என இரண்டு மாகாணங்களாக பிரிக்கப்பட்டது என்று குறிப்பிடுகிறார். இதேபோல், 'அயினி அக்பரி' நூலின் இரண்டாவது தொகுதியில், ஒரு அத்தியாயத்தின் தலைப்பு 'பஞ்ச நாட் *(Panj nad)* என்ற வார்த்தை அடங்கியுள்ளது.
# பஞ்சாபின் வரலாறு

## பிரிவினை

ஒரு நெடிய வரலாற்று பின்னணி கொண்ட இந்த பஞ்சாப் வழியாகத்தான் கிரேக்கர்கள், ஆப்கானியர்கள், பாரசீகர்கள் மற்றும் நடு ஆசிய இனத்தவர்கள் போன்றோர் இந்தியாவுக்குள் நுழைந்து போர்களை நிகழ்த்தினர், பின்னாளில் கடல் வழியாக இந்தியாவின் தென்பகுதிக்கு வந்தவர்கள் இந்தியா முழுமையும் ஆண்டனர் என்பது ஒரு தனி வரலாறாக நீண்டு முடிந்தது. மேலும், பலவகையான உபகரணங்கள், இயந்திரங்கள், *(Machine)* விளையாட்டுப்பொருட்கள், மாப்பொருள், விவசாய உரத்தயாரிப்பு, மிதிவண்டி தயாரிப்பு, சர்க்கரை மற்றும் ஆடை உற்பத்தி போன்றவற்றில் இம்மாநிலம் முன்னணியில் உள்ளது.
குறிப்பாக விவசாயக்கருவிகள்,அறிவியல் உபகரணங்கள் மற்றும் மின்சாதனக்கருவிகள் போன்றவற்றுக்கு இம்மாநிலம் இந்தியா முழுவதும் புகழ் பெற்றிருக்கிறது.
# மீப்பாய்மத்தன்மை

பொருளானது பிசுக்குமையற்ற பாய்மமாக செயல்படும் பொருட்களின் நிலையே **மீப்பாய்மத்தன்மை** (**Superfluidity**) என்றழைக்கப்படுகிறது; இந்நிலையில் பொருளானது புவியீர்ப்பு விசை மற்றும் மேற்பரப்பு இழுவிசை ஆகியவற்றை எதிர்த்து தன்னிச்சையாக செயல்படுகிறது. வானியற்பியல், மீஉயர்-ஆற்றல்-இயற்பியல் மற்றும் குவாண்டம் புவியீர்ப்பு தேற்றங்களில் மீப்பாய்மைத்தன்மை நிலை காணப்பெறுகிறது. இந்நிகழ்வு போசு-ஐன்ஸ்டைன் செறிபொருள் உடன் தொடர்புடையதாகும்; ஆனாலும் அனைத்து போஸ்-ஐன்ஸ்டைன் செறிபொருட்களும் மீப்பாய்மத்தன்மையுடையதாகவோ அல்லது மீப்பாய்மத்தன்மையுடைய அனைத்தும் போஸ்-ஐன்ஸ்டைன் செறிபொருளாகவோ கொள்ளப்படமுடியாது.
# இறம்பொடை ஆஞ்சநேயர் கோவில்

**இறம்பொடை ஆஞ்சநேயர் கோவில்** இலங்கையின் மலையகத்தில் உள்ள ஒரு அனுமன் ஆலயம் ஆகும். இது நுவரெலியா மாவட்டத்தில் கம்பளை-நுவரெலியா பிரதான பாதையில் இறம்பொடை நகருக்கு அருகிலுள்ள மலை ஒன்றின் உச்சியில் அமைந்துள்ளது. 2001 ஆம் ஆண்டில் கட்டப்பட்ட இக்கோவில் இலங்கை சின்மயா மடாலயத்தினரால் நிருவகிக்கப்படுகின்றது.
# இறம்பொடை ஆஞ்சநேயர் கோவில்

## வரலாறு

றம்பொடை என்று அழைக்கப்படுகின்ற இந்த பிரதேசத்தை சிலர் இராமாயணத்துடன் தொடர்புபடும் வகையில் ராம்படை என்று குறிப்பிடுகின்றனர். இராவணன் சீதையை இலங்கைக்குக் கடத்தி வந்த போது சீதையைத் தேடி வந்த அனுமன் இந்தப்பிரதேசத்திலும் சீதையைத் தேடியதாகவும் இராவணனுடன் போர் செய்வதற்கு ராமர் படையொன்று இந்தப்பிரதேசத்தில் தயாராகவிருந்ததாகவும் இதனால் ராம்படை என்ற பெயர் வந்ததாகவும் காலப்போக்கில் றம்பொடையாக பெயர் திரிபடைந்ததாகவும் சொல்லப்படுகின்றது.  
இந்த ஆலயம் சுவாமி சின்மயானந்தரின் விருப்பத்துக்கேற்ப 2001 ஆம் ஆண்டு அமைக்கப்பட்டது. 1981 ஆம் ஆண்டில் சுவாமிகள் இலங்கை வந்திருந்த போது, இந்த இறம்பொடையில் உள்ல வெவண்டன் மலைப் பகுதியைக் கண்டு, அதற்கு "இராம்போதை" (இராமர் பற்றிய அறிவு) என்ற பெயரையும் சூட்டி, மும்பையில் உள்ள குருகுல வேதாந்தக் கல்வி நிலையம் போன்று இலங்கையிலும் அதுபோன்ற ஆசிரமத்தை இவ்விடத்தில் அமைக்க வேண்டினார்.  
இத்திட்டத்திற்காக 10 ஏக்கர் நிலம் ஒன்றை இலங்கை அரசிடம் இருந்து சின்மயா மடத்தினர் கொள்வனவு செய்தனர். 1996 ஆம் ஆண்டில் சுவாமி தேஜோமயானந்தர் இலங்கைக்கு வந்தபோது இவ்விடத்தில் பக்த அனுமன் ஆலயம் அமைக்க ஆசி வழங்கினார். 1997 ஆம் ஆண்டில் ஆலயத்துக்கான பூமி பூசை நடைபெற்றது. மகாபலிபுரத்தில் 18 அடி உயர அனுமர் சிலை வடிவமைக்கப்பட்டு 1999 ஆம் ஆண்டில் இவ்விடத்தில் பிரதிட்டை செய்யப்பட்டது. பின்னர் 2001 ஏப்ரல் 8 ஆம் நாள் குடமுழுக்கு நடைபெற்றது.
# இறம்பொடை ஆஞ்சநேயர் கோவில்

## சிறப்புகள்

இந்த ஆலயத்துக்கு அருகில் இறம்பொடை நீர்வீழ்ச்சி, இலங்கையில் நீண்ட சுரங்கப்பாதை, கொத்மலை அணை என்பன உள்ளமை முக்கிய அம்சமாகும். இந்த ஆலயத்தில் ஒவ்வொரு பூரணை நாளன்றும் இடம்பெறும் சிறப்புப் பூசைகளில் உள்நாட்டு வெளிநாட்டு பக்தர்கள் ஆயிரக்கணக்கில் கலந்து கொள்வர்.  
இந்த ஆலயத்துக்கு சகல இனமக்களும் சகல மதத்தினரும் வந்து செல்வது முக்கிய அம்சமாகும். இந்த ஆச்சிரமத்தினால் பிரதேசத்தில் வாழுகின்ற சிறுவர்களுக்கு முன்பள்ளி ,அறநெறி கல்வி புகட்டப்படுவதோடு, கல்வி உதவிகளும் பெண்களுக்கு சுயத்தொழில் பயிற்சிகளும் வழங்கப்படுகின்றன.
# அ. பாண்டுரங்கன்

**அ. பாண்டுரங்கன்** (1936) என்பவர் தமிழ்ப் பேராசிரியர், இலக்கிய ஆய்வாளர், மற்றும் நூலாசிரியர் ஆவார். தேனி மாவட்டம், ஆண்டிப்பட்டி வட்டம், தி.சுப்புலாபுரம் என்னும் ஊரில் 1936 ஆம் ஆண்டு மார்ச் 10 அன்று இரா.அழகர்சாமி - தனுக்கோடி என்ற இராமக்கம்மாள் இணையருக்கு மகனாகப் பிறந்த இவரது இளம் அகவையிலேயே(10 நாள் குழந்தையில்) தாயை இழந்தார். இவருடைய பாட்டியார் முத்தம்மாள் மற்றும் சிறிய தந்தையார் இராஜூ என்ற இராமசாமி அவர்களின் அரவணைப்பில் வளர்ந்தார்.
# அ. பாண்டுரங்கன்

## படிப்பு

ஐந்தாம் வகுப்பு வரை தி.சுப்புலாபுரத்திலும், அதனைத் தொடர்ந்து எட்டாம் வகுப்பு வரை ஆண்டிப்பட்டியிலும், பள்ளியிறுதி வகுப்பை, தேனி நாடார் சரசுவதி உயர்நிலைப் பள்ளியிலும் படித்தார். இடைநிலை வகுப்பையும் (இண்டர்மீடியட்), இளங்கலை வகுப்பையும் (கணக்கு) மதுரைக் கல்லூரியில் பயின்றவர். இளங்கலை வகுப்பில் கணிதம் பயின்ற போதிலும் தமிழ் மொழியில் கொண்ட பற்றின் காரணமாக சென்னைப் பல்கலைக் கழகத்தில் தமிழ் முதுகலை படித்துப் பட்டம் பெற்றார்.  
மதுரை காமராசர் பல்கலைக் கழகத்தில் கம்பராமாயணத்தில் ஆய்வு செய்து முனைவர் பட்டம் பெற்றார். பின்னர் மொழியியலில் பட்டயம் பெற்றார். பிரெஞ்சு மொழியிலும் பட்டயம் பெற்றார்.
# அ. பாண்டுரங்கன்

## பணிகள்

புதுவை அரசுக் கலைக்கல்லூரிகளில் தமிழ் விரிவுரையாளர், பேராசிரியர், துறைத்தலைவர் எனப் பதவிகளை வகித்தார். புதுவைப் பல்கலைக்கழக சுப்பிரமணிய பாரதி தமிழ் மொழி இலக்கியப் புலத்தில் துறைத்தலைவராகவும் பேராசிரியராகவும் பணி புரிந்தார். 1997ஆம் ஆண்டில் ஓய்வு பெற்ற இவருக்கு, பல்கலைக்கழக மானியக் குழு சிறப்புநிலைப் பேராசிரியர் பதவியை வழங்கியது. புதுதில்லியில் உள்ள இந்திய நாகரிங்கள் ஆய்வு மையத்தின் சார்பில் வெளியான ஆய்வுத் தொகுதிகளில் இவருடைய ஆங்கிலக் கட்டுரைகள் இடம்பெற்றன
# அ. பாண்டுரங்கன்

## எழுதிய நூல்கள்

- என்றுமுள தென்றமிழ் (1988)
- காப்பிய நோக்கில் கம்பராமாயணம் (1989)
- காப்பிய இயல் (1992)
- தமிழாய்வு புதிய கோணங்கள் (1993)
- வேதநாயகம் பிள்ளை (1994)
- கம்பரும் வால்மீகியும் (2003)
- தொகை இயல் (2008)
- வாணிதாசன் (2009)
- சான்றோர் கவி (2011)
- Cankam Classics: New Perspectives
# ராமஜெயம் கொலை வழக்கு

**ராமஜெயம் கொலை வழக்கு** என்பது தமிழக அமைச்சரும், திமுகவின் திருச்சி மாவட்ட செயலாளருமான கே. என். நேரு அவர்களின் தம்பி ராமஜெயத்தினை கொலை செய்த வழக்காகும். இராமஜெயம் மார்ச் 28, 2012 ல் நடைப்பயிற்சிக்கு சென்ற போது கடத்திக் கொல்லப்பட்டார். இது கொலை வழக்காக பதிவு செய்யப்பட்டது. அரசியல் முக்கியத்துவம் வாய்ந்ததாக கருதப்படுவதாலும், காவல்துறை விரைந்து கொலையாளியை கண்டறியாததாலும் சிபிசிஐடிக்கு இவ்வழக்கு மாற்றப்பட்டது.
# ஜெமினி திட்டம்

**ஜெமினி திட்டம்** (**Project Gemini**) என்பது நாசாவின் இரண்டாவது மனித விண்வெளிப்பறப்புத் திட்டம் ஆகும். ஐக்கிய அமெரிக்காவின் திட்டமான இது, 1961-ஆம் ஆண்டில் தொடங்கப்பட்டு 1966-ஆம் ஆண்டில் நிறைவுபெற்றது. மெர்க்குரித் திட்டம் மற்றும் அப்பல்லோ திட்டங்களுக்கு இடையே இத்திட்டம் செயற்படுத்தப்பட்டது. ஜெமினி விண்கலமானது இரண்டு விண்வெளி வீரர்கள் செல்லும் வகையில் வடிவமைக்கப்பட்டிருந்தது. 1965-லிருந்து 1966-வரை பத்து பணிக்குழுக்கள் புவி தாழ்வட்டப்பாதையில் சென்று வந்தனர். சோவியத் ஒன்றியத்துடனான பனிப்போர் விண்வெளிப் போட்டியில் ஐக்கிய அமெரிக்கா முன்னிலை பெறுவதற்கு இத்திட்டம் வழிவகுத்தது.  
அப்பல்லோ திட்டத்தின் குறிக்கோளான - நிலவில் விண்வெளி வீரர்களை தரையிறக்கத்துக்குத் - தேவையான விண்பறப்புத் தொழில்நுட்பங்களைக் கட்டமைத்து மேம்படுத்துவதே ஜெமினி திட்டத்தின் அடிப்படை நோக்கமாகும். நிலவுக்கு சென்று திரும்பும் அளவுக்கு அதிக காலம் விண்ணில் இருப்பதையும், விண்கலத்துக்கு வெளியில் பணிபுரிவதையும், விண்ணிலேயே இருவேறு விண்கலங்களை பொருத்தி இணைத்தல் தொழில்நுட்பத்தையும் இத்திட்டத்தின் மூலம் செயல்படுத்தி மேம்படுத்தினர். இவ்வாறு அடிப்படையான தொழில்நுட்பங்களையும் செயல்முறைகளையும் மேம்படுத்திய பின்னர், அப்பல்லோ திட்டம் அதன் முக்கிய குறிக்கோளில் முழுக்கவனத்தையும் செலுத்தி வெற்றிகரமாக செயல்படுத்த வழிவகை ஏற்பட்டது.
# வார்ப்புரு:Infobox space program

}
| caption = }  
| header1 =  
| label2 = நாடு
| data2 = }
| class2 = location  
| label3 = பொறுப்பான நிறுவனம்
| data3 = }  
| label4 = திட்ட மேலாண்மை
| data4 = }  
| label5 = நோக்கம்
| data5 = }  
| label6 = தற்போதைய நிலை
| data6 = }  
| header7 =  
| label7 = திட்ட மதிப்பு
| data7 = }  
| label8 = திட்டக் காலம்
| data8 = }  
| label9 = முதல் பறப்பு
| data9 = }  
| label10 = பணிக்குழுவுடனான முதலாவது பறப்பு
| data10 = }  
| label11 = அண்மைய பறப்பு
| data11 = }  
| label12 = கடைசிப் பறப்பு
| data12 = }  
| label13 = வெற்றிகள்
| data13 = }  
| label14 = தோல்விகள்
| data14 = }  
| label15 = பகுதியளவிலான தோல்விகள்
| data15 = }  
| label16 = ஏவுதளம்(கள்)
| data16 = }  
| header17 =  
| label18 = ஊர்தி வகை
| data18 = }  
| label19 = பணிக்குழு இல்லா ஊர்தி(கள்)
| data19 = }  
| label20 = பணிக்குழுவுடனான ஊர்தி(கள்)
| data20 = }  
| label21 = பணிக்குழுக் கொள்ளளவு
| data21 = }  
| label22 = ஏவுகலம்(கள்)
| data22 = }  
}}<noinclude></noinclude>
# எண்ணிமப் புலமை

**எண்ணிமப் புலமை** (Digital scholarship) என்பது வளர்ந்துவரும் ஒரு பலதுறைசார் கல்விப் புலம் ஆகும். எண்ணிமத் தொழில்நுட்பங்களை புலைமைசார் வெளியீடுகளுக்கும் (scholarly publishing), ஆய்வுக்கும் (research methods), பாதுகாப்புக்கும் அணுக்கத்துக்கும் (preservation and access), கற்பித்தலுக்கும் பயன்படுத்தி கல்விசார் ஆய்வுசார் இலக்குகளை முன்னெடுப்பதை எண்ணிமப் புலமை எனலாம். எண்ணிமப் பாதுகாப்பு (digital preservation), தரவுக் காட்சிப்படுத்தல் (data visualization), எழுத்துப் பகுப்பாய்வு நுட்பங்கள் (text-analytic techniques), தரவு அறிவியல், பு.த.மு செயலிகள் (GIS applications) போன்ற தொழில்நுட்பங்களை இது பயன்படுத்துகின்றது. எண்ணிமப் புலமை பொதுமக்கள் புலைமைசார் (public scholarship) செயற்பாடுகளுக்கு சிறப்பான கவனம் தருகின்றது. எனினும் எண்ணிமப் புலைமை தொடர்பாக ஓர் இறுக்கமான வரையறை இல்லை.
# எண்ணிமப் புலமை

## வரலாறு

மனிதவியல், கணினியியல் துறைகள் இணைந்த ஒரு கல்விப் புலமாக எண்ணிம மனிதவியல் துறை 1980 களில் விரிவான கவனத்தைப் பெறத் தொடங்கியது. 1987 இல் தொடங்கிய எழுத்து குறியேற்ற முன்னெடுப்பு (Text Encoding Initiative) எண்ணிம மனிதவியல் துறையின் முக்கியமான தொடக்க கட்ட செயற்திட்டங்களில் ஒன்றாகும். இது எண்ணிம எழுத்தாவணங்கள் எவ்வாறு குறியேற்றம் செய்யப்படவேண்டும் என்பதற்கான ஒரு சீர்தரம் ஆகும்.  
1990 கள் தொடக்கம் இணையமும், எண்ணிமத் தொழில்நுட்பங்களும் பரவலான பயன்பாட்டுக்கு வரத்தொடங்கின. பல்கலைக்கழகங்கள், நூலகங்கள், ஆவணகங்கள், பண்பாட்டு நிறுவனங்கள், வணிக நிறுவனங்கள் மரபுசார்ந்த அறிவு வளங்களை எண்ணிமப்படுத்தி இணையம் ஊடாக அணுக்கம் வழங்கின. இணைய ஆவணகம், HathiTrust, கூகிள் நூல்கள், நூலக நிறுவனம் ஆகியன இவற்றுக்கு எடுத்துக்காட்டுக்கள் ஆகும்.  
2000 களில் எண்ணிமப் பிறப்புக் கொண்ட அறிவு வளங்களும் வேகமாக வளரத் தொடங்கின. வலைத்தளங்கள், வலைப்பதிவுகள், தரவுத்தளங்கள், பல்லூடகங்கள், அலுவலக ஆவணங்கள், மென்பொருட்கள் என்று எண்ணிமப் பிறப்புக் கொண்ட வளங்கள் பெருகின. இது கல்விசார் ஆய்வு செய்யும் முறையையிலில் பெரும் மாற்றங்களைக் கொண்டுவந்தது. முன்வெளியீடு (Preprint) ஊடாக ஆய்வுகள் வேகமாக பகிரப்படலாகின. இவற்றுக்கு முன்னோடியாக இயற்பியல் துறையின் arXiv ஆவணகம் விளங்குகிறது. ஆய்வுகளில் பயன்படுத்தப்படும் தரவுகள் என்ணிம வழியில் பாதுகாக்கப்பட்டு நேரடியாக இணையம் ஊடாகப் பகிரப்படத் தொடங்கின.  
மெய்நிகர் கற்றல் சூழல்கள் (Virtual Learning Enviornments) கற்றல், கற்பித்தலில் பெரும் தாக்கத்தை செலுத்தத் தொடங்கின. ஒரு வகுப்பின் உள்ளடக்கம் (course content), போதனை, வகுப்புத் தொடர்பான தொடர்பாடல் (communication), மதிப்பீடு முறைகள் (student assessment) என பல்வேறு கூறுகளில் இணையத் தொழில்நுட்பங்கள் பரவலாகப் பயன்பாட்டுக்கு வந்தன. திறந்த பாடத்திட்டங்கள், பாரிய திறந்த இணைப்பு வகுப்பு ஆகியன மெய்நிகர் கற்றலுக்கு உதவும் முக்கிய செயற்திட்டங்கள் ஆகும். 2015 அளவில் ஐக்கிய அமெரிக்காவில் மூன்றில் ஒரு வகுப்புக்கள் இணையம் ஊடாக எடுக்கப்படுகின்றன.  
2010 களில் எண்ணிமப் பாதுகப்பும் அணுக்கம் வழங்கல் தொழில்நுட்பங்கள் (digital preservation and access), புவியியல் தகவல் முறைமை, தரவு அறிவியல், தரவுக் காட்சிப்படுத்தல் ஆகியன அன்றாட கல்விசார் செயற்பாடுகளில் முக்கிய பங்காற்றத் தொடங்கின. எண்ணிம வளங்களையும், எண்ணிமத் தொழில்நுட்பங்களையும் கல்விசார், புலைமைசார் செயற்பாடுகளில் பயன்படுத்துவதை ஏதுவாக்கும் வகையில் எண்ணிம புலைமை துறை உருவாகி வளர்ந்துவருகின்றது.
# எண்ணிமப் புலமை

## நுட்பங்கள்

- எண்ணிமப்படுத்தல்
- எண்ணிமப் பாதுகாப்பு
- Textual Analysis - எழுத்துப் பகுப்பாய்வு
- Data Mining
- தரவு அறிவியல்
- தரவுக் காட்சிப்படுத்தல்
- புவியியல் தகவல் முறைமை - இடப் பகுப்பாய்வு
- முப்பரிணாம ஒப்புருவாக்கம்
- முப்பரிணாம நிலப்படமாக்கம்
# நாகினி

**நாகினி** என்பது கலர்ஸ் தொலைக்காட்சியில் 1 நவம்பர் 2015 முதல் ஒளிபரப்பாகும் இந்தி மொழி மீயியற்கை கனவுருப்புனைவு பரபரப்பூட்டு காதல் மற்றும் பழிவாங்குதல் நிறைந்த தொலைக்காட்சித் தொடரின் தமிழ்ப்பதிப்பாகும். இத்தொடரை பாலாஜி டெலிபிலிம்ஸ் தயாரிப்பு நிறுவனம் சார்பில் ஏக்தா கபூர் மற்றும் ஷோபா கபூர் இணைந்து தயாரிக்க, சாந்தாராம் வெர்மா, ரஞ்சன் குமார் சிங் ஆகியோர் இயக்கியுள்ளனர்.  
இத்தொடர் *இச்சாதாரி நாகினி* என்றழைக்கப்படும் நினைத்த உருவிற்கு மாறும் பாம்புப் பெண்களின் வாழ்வை அடிப்படையாகக் கொண்டுள்ளது. ஒவ்வொரு பருவத்திலும் பழிவாங்குதல் அல்லது தீயோரிடமிருந்து நாகமணியைப் பாதுகாத்தல் ஆகியவற்றை மையமாகக் கொண்டு கதைக்களம் அமைகிறது.  
இதன் முதல் பருவம் 1 நவம்பர் 2015 முதல் 5 ஜூன் 2016 வரை ஒளிபரப்பானது. இந்த பருவம் மிகப்பெரிய வெற்றியை கண்டது. இதில் மௌனி ராய், அதா கான், அர்ஜுன் பிஜ்லானி, சுதா சந்திரன் ஆகியோர் முன்னணி கதாபாத்திரங்களில் நடித்திருந்தனர்.  
இரண்டாவது பருவம் 8 அக்டோபர் 2016 முதல் 25 ஜூன் 2017 வரை ஒளிபரப்பப்பட்டது. இதில் மௌனி ராய், அதா கான், சுதா சந்திரன், கரண்வீர் போரா ஆகியோர் முன்னணி கதாபாத்திரங்களில் நடித்திருந்தனர்.  
மூன்றாவது பருவம் 2 ஜூன் 2018 முதல் 26 மே 2019 வரை ஒளிபரப்பப்பட்டது. இதில் சுர்பி ஜியோதி, அனிதா ஹசனந்தனி, பியர்ல் வி பூரி, மௌனி ராய், அதா கான், சுதா சந்திரன், கரண்வீர் போராஆகியோர் முன்னணி கதாபாத்திரங்களில் நடித்திருந்தனர்.  
நான்காவது பருவம் 'நாகினி: விதியின் விஷ விளையாட்டு' என்ற புதிய தலைப்புடன் கலர்ஸ் தமிழில் 2019 டிசம்பர் 14 முதல் 2020 ஆகஸ்ட் 8 வரை ஒளிபரப்பப்பட்டது. இதில் நியா ஷர்மா, விஜயேந்திர குமேரியா, ஜாஸ்மின் பசின், அனிதா ஹசனந்தனி ஆகியோர் முன்னணி கதாபாத்திரங்களில் நடித்திருந்தனர்.  
ஐந்தாவது பருவம் 9 ஆகஸ்ட் 2020 முதல் ஒளிபரப்பாகின்றது. இதில் சுர்பி சந்த்னா, ஷரத் மல்ஹோத்ரா, மோஹித் சேகல் ஆகியோர் முன்னணி கதாபாத்திரங்களில் நடித்திருந்தனர்.  
ஆறாவது பருவம் கலர்ஸ் தமிழில் 12 மார்ச் 2022 முதல் வாரந்தோறும் சனி மற்றும் ஞாயிற்றுக்கிழமை இரவு 8 மணிக்கு ஒருமணிநேரம் ஒளிபரப்பாகிறது. இதில் தேஜஸ்வி பிரகாஷ், சிம்பா நாக்பால், மஹெக் சஹல், ரஷ்மி தேசாய் ஆகியோர் முன்னணி கதாபாத்திரங்களில் நடிக்கின்றனர்.
# நாகினி

## பருவங்கள்

| பருவம் | அத்தியாயங்கள் | ஒளிபரப்பு |  |  |
| --- | --- | --- | --- | --- |
| 1 | 62 |  |  |  |
| 2 | 76 |  |  |  |
| 3 | 106 |  |  |  |
| 4 | 37 |  |  |  |
| 5 | 47 | 3 ஏப்ரல் 2021 |  |  |
| 6 | 4 | 12 மார்ச் 2022 | ஒளிபரப்பில் உள்ளது | } |
# நாகினி

## கதைச்சுருக்கம்

### பருவம் 1

ஷிவன்யா மற்றும் அவரது ஒன்றுவிட்ட சகோதரி ஷ்ரேயா ஆகிய இருவரும் நினைத்த உருவத்திற்கு மாறும் இச்சாதாரி நாகினிகள் ஆவர். சக்தி வாய்ந்த நாகமணியின் இருப்பிடத்தைத் தெரிவிக்காததால் ஷிவன்யாவின் பெற்றோரை ஹரிஷ்,சூரியா,விவேக்,கைலாஷ்,யமுனா சேர்ந்து கொன்றுவிடுகிறார்கள். அவர்களில் ஹரீஷ், விவேக், கைலாஷ் ஆகிய மூன்று நபர்களை மட்டுமே தன் தாயின் கண்களில் ஷிவன்யாவால் காண முடிந்தது.சூரியா மற்றும் யமுனாவை தன் தாயின் கண்களில் இருளால் பார்க்கமுடியவில்லை. அந்த ஐந்து கொலைகாரர்களையும் பழிவாங்குவதற்காக ஷிவன்யா ஹரீஷின் வீட்டிற்குள் வேலைக்காரியாக நுழைந்தார். ஹரீஷ்-யமுனா தம்பதியரின் மகனான கார்த்திக் ஷிவன்யாவின் மீது காதல் கொள்கிறார். பழிதீர்க்க ஹரீஷின் வீட்டில் நிரந்தரமாக இருக்க வேண்டும் என்பதால் ஷிவன்யா கார்த்திக்கைத் திருமணம் செய்து கொண்டார். ஆனால் நாளடைவில் அவர் கார்த்திக்கை விரும்ப ஆரம்பித்தார். ஷிவன்யா முதலில் விவேக்கைக் கொன்றார். பிறகு ஷ்ரேயா மூலம் நான்காவது கொலைகாரர்; ஹரீஷின் நண்பர் சூரியா என்பதை அறிந்த அவர் ஷ்ரேயாவுடன் சேர்ந்து சூர்யாவைக் கொன்றார். பிறகு ஷிவன்யா தன் நாக ரூபத்தில் இருக்கும் போது அவரை ருத்ரம்மாவின் மாய கத்தியால் கார்த்திக் தாக்கினார். இதனால் ஷிவன்யா தன் சக்திகளை இழந்துவிட்டார். பிறகு கிருஷ்ண பூஜையின் பலனாக அதீத சக்திகளுடன் மீண்ட ஷிவன்யா கைலாஷைக் கொன்றார். பிறகு அந்த ஐந்தாவது கொலைகாரர் யமுனா என்ற உண்மை தெரிய வருகிறது. மேலும் அவர் கார்த்திக்கின் உண்மையான தந்தையாகிய சிவசங்கரனின் சகோதரி ஆவார்.  
ஷ்ரேயா தன்னையறியாமல் கார்த்திக்கை விரும்ப ஆரம்பிக்கிறார். ஆனால் அது தவறு என்று உணர்ந்த அவர் தன்னைக் கட்டுப்படுத்திக் கொள்ள முயல்கிறார். இதை அறிந்த யமுனா, அவரை ஷிவன்யாவிற்கு எதிராகத் தூண்டிவிடுகிறார். இதனால் ஷ்ரேயா ஷிவன்யாவின் எதிரியாக மாறுகிறார். ஷ்ரேயா ஹரீஷைக் கொன்ற பிறகு அங்கு ஷிவன்யா வருகிறார் அதை கார்த்திக் பார்த்துவிடுகிறார். இதனால் அதிர்ச்சி அடைந்த அவர் ஷிவன்யாதான் ஹரீஷையும் தன் குடும்பத்தாரையும் கொன்றார் என்று நினைத்து ஷி  
ஷிவன்யாவை வெறுக்கத் தொடங்கினார். யமுனாவின் உண்மை முகத்தை அறிந்த பிறகு கார்த்திக், ஷிவன்யாவிற்கு உறுதுணையாக இருந்தார். இருவரும் இணைந்து தங்கள் எதிரிகளிடம் இருந்து நாகமணியை மீட்கின்றனர். சிவன்யா காளியின் அருளால் காளி அவதாரம் எடுத்து யமுனாவைக் கொன்று தன் பழியைத் தீர்க்கிறார்.ஷிவன்யா மகிழ்மதியினரை மகிழ்மதி சுவற்றில் 25 ஆண்டுகளுக்கு வெளியே வர முடியாமால் அடைத்து வைக்கிறார்.மகிழ்மதியைச் சேர்ந்தவர்கள் 25 ஆண்டுகளுக்கு ஒருமுறை மட்டுமே நாகமணியைப் பெற முயற்சிக்க இயலும். எனவே அவர்கள் ஷ்ரேயாவின் உதவியைப் பெற வேண்டும் என்ற நோக்கத்தில் அவரை ஒரு சுவற்றில் அடைத்து வைக்கிறார்.பிறகு ஷிவன்யா கற்பமாகிறார்.இவ்வாறு முதல் பருவம் நிறைவடைகிறது.
# நாகினி

## கதைச்சுருக்கம்

### பருவம் 2

மூன்று மாதங்களுக்குப் பிறகு கார்த்திக்-ஷிவன்யா தம்பதியருக்கு ஷிவானி என்ற மகள் பிறக்கிறார். பிறகு கார்த்திக் இறந்து விடுகிறார். 25 ஆண்டுகள் கடந்து சென்றன. தற்போது ஷிவன்யா .ஒருவேளை தன் மகளும் ஒரு இச்சாதாரி நாகனியாக மாறி தன்னைப்போல் துன்பப்படுவாளோ என்று பயப்படுகிறார். 25 வயது முழுமையடையும் முன்பு, ஷிவானிக்கு திருமணமாகி விட்டால் அவரால் நாகினியாக மாற இயலாது. ஆகவே ஷிவானியின் காதலன் ராக்கியுடன் அவரை திருமணம் செய்து வைத்துவிட ஷிவன்யா நினைக்கிறார். 25 ஆண்டுகள் கடந்துவிட்டதால் மகிழ்மதியினரும் ஷ்ரேயாவும் நாகமணியை அடையும் நோக்கத்துடன் மீண்டு வந்தனர். அவந்திகா 25 ஆண்டுகளுக்கு முன்பு யமுனாவிற்கு உயிர் கொடுத்தார் அவந்திகாவின் உதவியால் யமுனாவும் உயிருடன் இருந்தார். யமுனா, ராக்கியின் பெரியம்மா என்பதை ஷிவன்யா அறியவில்லை. திருமண நாளன்று ஷ்ரேயா, யமுனா, அவந்திகா, கபாலிக்கா, நிதி,அமர்,விக்ரம் மற்றும் மானவ் ஆகியோர் சேர்ந்து ஷிவன்யாவைக் கொன்றுவிடுகின்றனர்.ஷிவன்யாவின் குடும்பத்தினர்கள் மற்றும் உறவினர்களையும் கொன்றுவிடுகிறார்கள்.இதனால் திருமணம் நின்றுவிடுகிறது. ஷிவானி அந்த 8 கொலைகாரர்களைப் பழிவாங்குவதற்க்காக இச்சாதாரி நாகினியாக மாறிவிடுகிறார்.ஷிவானி அமரை காளி கோவிலுக்கு வரவைத்து ஷிவானி அமரைக் கொன்றுவிடுகிறார்.அவளுக்கு உதவிசெய்ய ருத்ரன் என்ற இச்சாதாரி நாகம் வருகிறார். பிறகு ஷிவானி ருத்ரனின் உதவியுடன் ஷிவானி கபாலிக்காவை கொன்றுவிடுகிறார்.  
ருத்ரனின் உதவியுடன் ஷிவானி மானாவைக் கொன்றுவிடுகிறார். பிறகு ஷிவானி விக்ரமை கொள்ள முடிவெடுக்கிறார். ஷிவானியும் ருத்ரனும் விக்ரமை கொன்றுவிடுகிறார்கள். அதன்பிறகு அவந்திகா ருத்ரனைக் கொன்றுவிடுகிறார். பிறகு ஒரு திட்டத்தின் மூலம் அவந்திகாவின் சக்திகள் அனைத்தையும் இழக்கவைக்கிறார்.பிறகு ஷிவானி அவந்திகாவின் சாவின் ரகசியத்தை அறிந்துகொண்டு ஷிவானி அவந்திகாவையும் கொன்றுவிடுகிறார். அதன் பிறகு ஷிவானியின் சகோதரி கௌதமியை ராக்கியின் சித்தி நிதி கொ ன்றுவிடுகிறார். பிறகு ஷிவானி நிதியையும் கொன்றுவிடுகிறார்.தஷிக வம்சத்தின் நாகராணியான தக்ஷிகாவின் தலையைக்கொண்டு ஷ்ரேயாவை சிலையாக மாற்றி விடுகிறார். இறுதியாக அவர் யமுனாவையும் கொன்று விடுகிறார். அப்போது அதை நேரில் கண்டறிந்த ராக்கி அதிர்ச்சி அடைந்தார். அன்று முதல் அவர் ஷிவானியை வெறுக்கத் தொடங்கினார். ஒரு சாமியார் கொடுத்த மருந்தால் யமுனா உயிர் பிழைத்தார். பிறகு ராக்கி தக்ஷக் வம்சத்தைச் சேர்ந்த ஒரு இச்சாதாரி நாகம் என்று தெரிய வருகிறது. அவன் அந்த வம்சத்தின் ராஜாவாகவும் இருந்தான். இதனால் அவரது கை பட்டவுடன் சிலையாாக இருந்த ஷ்ரேயா உயிர் பெற்றார். பிறகு ஷ்ரேயா, தக்ஷிகாவைக் கொன்றுவிட்டு தக்ஷிக நாகராணியாக மாறினார். யமுனா, ராக்கியின் தந்தை மகேந்திர பிரதாப்,மஞ்சுஷா மற்றும் ரன்வீர் ஆகியோர் கார்த்திக்கை 25 வருடங்களுக்கு முன்பு கொன்றனர் அதை அறிந்த ஷிவானி அவர்களையும் பழிவாங்க முடிவெடுக்கிறார்.பிறகு ராக்கி சிவானியுடன் சேர்ந்து கொலைகாரர்களைப் பழிவாங்க உதவுகிறார்.முதலில் ஷிவானி மஞ்சுஷாவைக் கொள்கிறார்,அதன் பிறகு ராக்கியுடன் சேர்ந்து ரன்வீரைக் கொள்கிறார்,பிறகு ராக்கியின் தந்தை மகேந்திர பிரதாப் தான் ராக்கியின் தாயை கொன்றது தெரியவருகிறது பிறகு அவரையும் கொன்றனர்  
இது ஷ்ரேயாவிற்குத் தெரியவில்லை. ராக்கியும் ஷ்ரேயாவின் பக்கம் இருப்பது போலவே நடித்து வந்தார். பிறகு ராக்கி மற்றும் ஷிவானி ஆகிய இருவரும் சேர்ந்து யமுனாவைக் கொன்றுவிட்டனர். இறுதியில் அவர்கள் அர்த்தநாரீஸ்வரர் அவதாரம் எடுத்து ஷ்ரேயாவையும் முழுமையாக அழித்து விட்டனர். பிறகு ராக்கி, திடீரென திரிசூலத்தால் ஷிவானியைக் கொல்கிறார். அதன் காரணம் தெரியவில்லை. இவ்வாறு விடைதெரியா கேள்வியுடன் இரண்டாம் பருவம் நிறைவடைகிறது.
# நாகினி

## கதைச்சுருக்கம்

### பருவம் 3

நாகங்களான ருஹியும் விக்ராந்தும் பல வருடங்கள் கழித்து மீண்டும் காதலர்களாக சந்தித்தனர். அப்போது பணக்கார சேகர் சகோதரர்களால் விக்ராந்த் கொல்லப்படுகிறார். அவர்களைப் பழிவாங்க ருஹி உறுதியேற்கிறார். பல மாதங்கள் கழித்து, விஷாகா கண்ணா என்ற நாகினி, பணக்கார முதலீட்டாளராக சேகர் வீட்டிற்குள் நுழைகிறார். அவர் சேகர் சகோதர்களில் ஒருவனைக் கொன்றுவிடுகிறார். அண்ணன் மாஹிர், ருஹியின் மறுபிறவியான மீனாவை மணக்கிறார். நாகமணியைப் பெறுவதற்காக சதித்திட்டம் செய்து விக்ராந்த் தனது இறப்பைப் போலியாக நிகழ்த்தியது தெரியவருகிறது. சேகரின் மனைவியும் கொல்லப்பட்டு அவருக்கு பதிலாக விக்ராந்தின் தாய் சுமித்ரா என்ற நாகினி இருந்தார். விஷாகாவின் திட்டங்களை அறிந்த விக்ராந்த் அவரை திருமணம் செய்து கொண்டு அவருக்கு உதவ முடிவு செய்கிறார். சுமித்ராவின் நாகத் தீண்டலால் மாஹிர் தனது நினைவுகளை இழக்கிறார். பின்னர் சுமித்ரா மீனாவையும் அவருடைய கூட்டாளிகளையும் கொன்றுவிடுகிறார்.  
பல மாதங்களுக்குப் பிறகு, மாஹிரின் அடுத்த திருமணத்திற்காக சுமித்ரா ஏற்பாடு செய்கிறார். இருப்பினும், மணமகள் மாறுவேடத்தில் மீனாவும் அவரது உறவினர்களாக விக்ராந்த் மற்றும் விஷ் ஆகியோரும் இருந்தது தெரியவருகிறது. ருஹியும் மாஹிரும் பின்னர் ஹுக்கும் மற்றும் விஷாகாவின் மகளான தாம்சியால் கொல்லப்படுகிறார்கள். சுமித்ரா நாகமணியைப் பெற்றார்; ஆனால் அது ஷிவாங்கியால் சபிக்கப்பட்டு இருந்ததால் தனது அனைத்து சக்திகளையும் இழந்திருந்தது. 25 வருடங்களுக்குப் பிறகு, மீனாவும் மாஹிரும் ஷ்ராவனி, மிஹிர் என்று மறுபிறவி எடுக்கின்றனர். ஷ்ராவனி நாக சக்திகளையும் தனது முந்தைய வாழ்க்கையைப் பற்றிய நினைவுகளையும் பெற்றதுடன் விக்ராந்த் மற்றும் விஷாகா ஆகியோருடன் இணைகிறாள். நாகமணியில் இருந்து சாபத்தை நீக்க சுமித்ராவும் தாம்சியும் திட்டமிட்டனர். எனவே ஷ்ராவனி நாகமணியைக் காக்க ஷிவானி வரவழைத்தார். ஷிவானி நாகமணியின் சக்திகளை மீட்டெடுத்தார். இரட்டை நாகினியான ஷ்ரேயா, ஷிவானியை கார்த்திக் மற்றும் ராக்கி வடிவத்தில் உருமாறி கொன்றார் என்று தெரியவருகிறது. பிறகு ஷிவானி ஷ்ரேயாவுடன் சண்டையிட்டு அவரை நிலத்தில் அடக்கம் செய்கிறார். கடைசியாக, ஷ்ரேயாவால் ஒரு அடித்தளத்தில் பூட்டப்பட்டிருந்த ராக்கி மற்றும் கார்த்திக் ஆகியோரை ஷிவானி மீட்கிறார். பிறகு சிவன்யாவை உயிர்பிக்கிறார் சிவன்யாவும் கார்த்திக்கும் சேர்ந்து சொர்கத்திற்கு செல்கின்றனர் . பிறகு கார்த்திக் மற்றும் ஷிவன்யா இருவரும் சொர்க்கத்தில் இணைந்தனர். ஷிவனி மற்றும் ராக்கி ஆகிய இருவரும் புதிய வாழ்க்கையை வாழத் தொடங்கினர். ஷ்ராவினி (மீனா), அதீத சக்திகளால் ஆசீர்வதிக்கப்பட்ட திரிசூலத்தால் ஷ்ரேயா, தாம்சி,சுமித்ரா ஆகியோரைக் கொன்று, மாஹிரை மணக்கிறார்.
# நாகினி

## கதைச்சுருக்கம்

### பருவம் 4

மானசா என்ற நாகினி தன் பெற்றோரின் எதிர்ப்பை மீறி கேஷவ் என்ற மனிதரை மணக்கிறார். இதனால் அவருக்குப் பிறக்கவுள்ள குழந்தையால் 25 வயது முழுமையடையும் வரை நாக சக்திகளைப் பெற இயலாது என்று அவரது தாய் சபிக்கிறார். பிறகு பாரீக் குடும்பத்தினரால் கேஷவ் கொல்லப்படுகிறார். அவர்களைப் பழிவாங்கும் நோக்கத்துடன் மானசா, தனது மகள் நந்திதாவை வளர்த்தார். தனது நாக சக்திகளைப் பெற 25 வயது முழுமையடையும் வரை நந்திதா காத்திருந்தார். ஆனால், நந்திதாவிற்கு பதிலாக பிருந்தா நாக சக்திகளைப் பெறுகிறார். பின்னர் மானசாவின் உண்மையான மகள் பிருந்தா என தெரியவருகிறது. அவர் பிறக்கும்போது நந்திதாவால் இடம் மாற்றபட்டார். பிருந்தா ஒரு நாகினி என்பதை அறிந்த நந்திதா அதை மானசாவிடம் தெரிவிக்காமல் மறைத்தார். மேலும் தனது தாயாருக்காக தான் மட்டுமே பழிவாங்க வேண்டும் என்று நினைத்த அவர் பிருந்தாவை கொலை செய்யவும் முயற்சித்தார், ஆனால் பிருந்தாவும் மானசாவும் சந்தித்து ஒன்றுசேர்ந்தனர். பிறகு பிருந்தா தேவ்வை மணந்தார்.  
3ஆம் பருவத்திலிருந்து விஷாகா நாகமணியை அடையும் நோக்கத்துடன் நந்திதாவிற்கு உதவி செய்ய வருகிறார். பிருந்தாவை தேடி தேவ் சிகப்பு கொடி கோயிலுக்கு செல்ல நாகமணியை தேவ் தொட்டதால் அவன் நெற்றிக்குள் அது புகுந்துவிட்டது. விசாகா தேவின் வீட்டில் investor ஆக நுழைகிறார். நுழைந்து பல பிரச்சினைகள் கொண்டு வருகிறார். விசாக மானசாவை கொல்கிறார். தூணில் அடைக்கப்பட்ட நந்திதாவை ஷலிதாவாக மாற்றி தேவுக்கும் மணமுடிக்கிறார். பிருந்தவின் வளர்ப்பு தாயான ஸ்வரா பிருந்தவுக்கு உதவி செய்கிறார்  
பிருந்தாவும் நாகராணி ஷ்ராவனியும் இணைந்து விஷாகாவைக் கொன்றனர், ஷ்ரேயா ஷலாகாவைக் கொன்றார். தேவ் இறந்துபோனதைக் கண்ட பிருந்தா மனமுடைந்தார். பிறகு நாகராணி ஷ்ராவணி, நாகேஸ்வரி என்ற சர்வ மகா ஆதி நாகினியை வரவழைத்தார். நான்கு நாகினிகளும் சிவபெருமான் அருளைால் நாகமணியைப் பெற்று தேவ்வை உயிர்ப்பிக்கும் நோக்கில் தாண்டவமாடினார். பிறகு நாகேஸ்வரி பத்தாயிரம் ஆண்டுகளுக்கு முன்பு நிகழந்த தன் கதையை விவரிக்கிறார்.
# நாகினி

## கதைச்சுருக்கம்

### பருவம் 5

பத்தாயிரம் ஆண்டுகளுக்கு முன்பு கழுகுகளுக்கு விரும்பிய உருவமெடுக்கும் இச்சாதாரி சக்தி இருந்தபோது இக்கதை தொடங்குகிறது. நாகமணியைப் பெறுவதற்காக கழுகுகள் பாம்புகளைத் தாக்கியபோது, சிவபெருமான் பாம்புகளுக்கு இச்சாதாரி சக்தியை வழங்கி ஆசீர்வதித்து, இந்த சக்தியைப் பெற்ற முதல் நாகினுக்கு நாகேஸ்வரி என்று பெயரிட்டார். அவள் ஹிருதய் என்ற நாகனைக் காதலிக்கிறாள், இதற்கிடையில் ஆகேஷ் என்ற கழுகு இளவரசன் பவானியை காதலித்தான். இதனால் ஆகேஷ் தனது கழுகுப் படையுடன் வந்து ஹிருதய்யைக் கொன்றார், பிறகு நாகேஸ்வரி கோவத்துடன் ஆகேஷைக் கொன்றார். தன் காதலனுடன் ஒன்றுசேரும் நோக்கில் பவானி தன்னைத்தானே மாய்த்துக் கொண்டார்.  
40 ஆண்டுகளுக்குப் பிறகு. நாகேஸ்வரி பவானி என்ற பெண்ணாக மறுபிறவி எடுத்தார். அவர் தன் முற்பிறவியின் காதலன் ஹிருத்தயின் மறுபிறவியான ஜனாவை சந்திக்கிறார், அவர்கள் இருவரும் தங்களிடையே ஒரு தொடர்பை உணர்ந்தனர். இதற்கிடையில் வீர் என்ற கழுகு மனிதன், பவானி மேல் ஈர்ப்பு கொண்டாலும் அவளை வெறுத்தான். வீர் பவானியை வலுக்கட்டாயமாக திருமணம் செய்கிறான். பவானி எதிர்பாராத விதமாக வீரின் தோற்றத்தைக் கொண்ட அவனது சகோதரன் தீர் என்பவனைக் கொன்றுவிடுகிறார். பவானியின் அதிகாரங்களைப் பெறுவதற்கு ஜனா அவளைப் பயன்படுத்த முயற்சிக்கிறான் என்பதைக் கண்டுபிடித்து, தனது முற்பிறவியின் காதல் இப்பிறவியில் தனக்கு எதிரி என்பதை உணர்ந்து அதிர்ச்சியடைகிறாள். பிறகு பவானி-வீர் இணைக்கு ஒரு ஆதி காட்டேரி மகனாகப் பிறக்கிறான் (*வந்தது நீயா* தொடரின் கதாநாயகன்). இயற்கையின் விதியை மீறியதற்கு தண்டனையாக விண்கல்லால் தாக்கப்பட்டு பவானி-வீர் இருவரும் உயிரிழந்தனர். புதிதாகப் பிறந்த குழந்தையைக் கொன்று சக்திகளைப் பெற நினைத்த ஜனாவும் கொல்லப்பட்டார்.
# நாகினி

## கதைச்சுருக்கம்

### பருவம் 6

ஓர் உயிரியல் போரைத் தொடங்க அண்டை நாட்டிற்கு இந்தியாவின் தேசத்துரோகிகள் உதவுகிறார்கள், அதன்படி நீர்நிலைகளில் ஒரு நஞ்சு நீர்மத்தை வெளியிட்டு தொற்றுநோயை ஏற்படுத்துகின்றனர். தன் நாட்டின் எதிரிகளை வேட்டையாடவும், மக்களின் உயிரைக் காப்பாற்றுவதற்கான மாற்று மருந்தைக் கண்டறியவும் ஒரு பேராசிரியர், சேஷ நாகினியின் உதவியை நாடுகிறார்.  
குஜ்ரால் குடும்ப சகோதரர்களான ரிஷப் மற்றும் ரித்தேஷ் ஆகியோரின் திருமண ஏற்பாட்டுக்காக சாரதா என்ற ஏழைப்பெண் வேலைக்குச் சேர்கிறார். இதற்கிடையே ரிஷப்பின் பாதுகாவலராக சேஷ நாகினியும் அதே வீட்டில் வேலைக்குச் சேர்கிறார். ரித்தேஷ் சாரதாவை காதலிக்கத் தொடங்கினார். பல்வேறு வாதங்களுக்குப் பிறகு இறுதியாக அவர் ரியாவுடனான தனது திருமணத்தை முறித்துக் கொள்வதாக அறிவித்தார். பிறகு ரித்தேஷ்சை மணந்து கொள்ள சாரதா மணமகளாகத் தயாரானார். இதற்கிடையே சாரதா, சர்வ மகா சேஷ நாகினி என்றும் சேஷ நாகினியின் தங்கை என்றும் தெரியவருகிறது. அக்கா-தங்கையான இரு நாகினிகளும் சேர்ந்து ரிஷப்பின் தந்தையும் தேசத்துரோகியுமான லலித்தையும் பிறகு கடாரியா என்ற தேசத்துரோகியையும் கொன்று பழிவாங்கினர். சாரதாவின் நடவடிக்கைகளில் தொடக்கம் முதலே சந்தேகமடைந்த ரிஷப், மணக்கோலத்தில் முகத்தை மறைத்து ரித்தேஷின் இடத்தில் மணவறையில் அமர்ந்து சாரதாவை திருமணம் செய்கிறார்.
# நாகினி

## கதாபாத்திரங்கள்

### முன்னணி கதாபாத்திரங்கள்

#### பருவம் 1

- மௌனி ராய் - ஷிவன்யா, சேஷ நாக வம்சத்தைச் சேர்ந்த நாகினி, ஷ்ரேயாவின் ஒன்றுவிட்ட சகோதரி, கார்த்திக்கின் மனைவி
- அர்ஜுன் பிஜ்லானி
- கார்த்திக்/யுவராஜ் சங்கரன் - சூரியவம்ச இளவரசன், சிவசங்கரனின் மகன், ஷிவான்எவின் கணவன்
- சிவசங்கரன் - சூரியவம்ச அரசன், யமுனாவின் அண்ணன், கார்த்திக்கின் தந்தை
- அதா கான் - ஷ்ரேயா, சேஷ நாக வம்சத்தைச் சேர்ந்த நாகினி, ஷிவன்யாவின் ஒன்றுவிட்ட சகோதரி
# நாகினி

## கதாபாத்திரங்கள்

### முன்னணி கதாபாத்திரங்கள்

#### பருவம் 2

- மவுனி ராய்
- ஷிவன்யா - ஷிவாங்கியின் தாய்
- ஷிவானி - சேஷ நாக வம்சத்தைச் சேர்ந்த நாகினி, ஷிவன்யா-கார்த்திக் இணையின் மகள்
- கரண்வீர் போரா - ராக்கி பிரதாப் சிங், தக்ஷக வம்ச நாகன், ஷிவாங்கியின் கணவன்
- ஆதா கான் - ஷ்ரேயா, சேஷ நாக வம்சத்தைச் சேர்ந்த நாகினி, ஷிவன்யாவின் ஒன்றுவிட்ட சகோதரி, ஷிவாங்கியின் அத்தை, தக்ஷிகா
# நாகினி

## கதாபாத்திரங்கள்

### முன்னணி கதாபாத்திரங்கள்

#### பருவம் 3

- சுர்பி ஜியோதி
- மீனா மாஹிர் சேகர் - சேஷநாக வம்சத்தின் நாகராணி, மாஹிரின் மனைவி, விஷாகாவின் தோழி
- ஷ்ராவனி மிஹிர் சிப்பி - மீனாவின் மறுபிறவி
- பியர்ல் வி பூரி
- மாஹிர் சேகர் - மீனாவின் கணவன்
- மிஹிர் சிப்பி - மாஹிரின் மறுபிறவி
- அனிதா ஹசானந்தனி - விஷாகா, கால் குத் வம்சத்தைச் சேர்ந்த நாகினி, விக்ராந்தின் மனைவி, ருஹி/மீனா/ஷ்ராவனி ஆகியோரின் தோழி
- ரஜத் டோகஸ் - நிதோக் வம்ச நாகம், சுமித்ராவின் மகன், விஷாகாவின் கணவன்
# நாகினி

## கதாபாத்திரங்கள்

### முன்னணி கதாபாத்திரங்கள்

#### பருவம் 4

- நியா ஷர்மா - பிருந்தா, சேஷநாக வம்சத்தைச் சேர்ந்த நாகினி, மானசா மற்றும் கேஷவ்வின் மகள், தேவ்வின் மனைவி
- விஜயேந்திர குமேரியா - தேவ் பாரிக், வ்ருஷாலி மற்றும் ஆகாஷின் மகன், பிருந்தாவின் கணவன்
# நாகினி

## கதாபாத்திரங்கள்

### முன்னணி கதாபாத்திரங்கள்

#### பருவம் 5

- சுரபி சந்தனா - பவானி ஷர்மா, சர்வ மகா ஆதி நாகினி, நாகேஸ்வரியின் மறுபிறவி, வீர்ரின் மனைவி
- ஷரத் மல்ஹோத்ரா - வீர் சிங்கானியா, இச்சாதாரிக் கழுகு, ஆகேஷின் மறுபிறவி, பானியின் கணவன்
- மோஹித் சேகல் - ஜனா மாத்தூர், ஆதி நாகன், ஹிருதய்யின் மறுபிறவி
# நாகினி

## கதாபாத்திரங்கள்

### முன்னணி கதாபாத்திரங்கள்

#### பருவம் 6

- தேஜஸ்வி பிரகாஷ் - சாரதா, சர்வ மகா சேஷ நாகினி, மேகாவின் தங்கை, ரிஷப்பின் மனைவி
- சிம்பா நாக்பால் - ரிஷப் குஜ்ரால், ராணுவ வீரர், சீமா-லலித் இணையின் மகன், ரித்தேஷ் மற்றும் ஷீனாவின் அண்ணன், ஷாரதாவின் கணவன்
- மஹெக் சஹல் - மேகா, சேஷ நாகினி, ஷ்ரத்தாவின் அக்கா
- ரஷ்மி தேசாய் - விஷ நாகினி, சிங்கிஸ்தான் ஆய்வுக்கூடத்தில் உருவாக்கப்பட்ட தீய நாகினி
# நாகினி

## தமிழில்

- இந்த தொடரின் முதல் பருவம் சன் தொலைக்காட்சியில் ஜூன் 27, 2016 முதல் ஜனவரி 21 2017 வரை திங்கள் முதல் சனிக்கிழமை வரை இரவு 10 மணிக்கு ஒளிபரப்பாகி 178 பகுதிகளுடன் நிறைவு பெற்றது.
- இலங்கையில் உள்ள சக்தி தொலைக்காட்சியில் 'நீயா' என்ற பெயரில் மொழிமாற்றம் செய்யப்பட்டு சனி மற்றும் ஞாயிறு ஆகிய கிழமைகளில் இரவு 7 மணிக்கு ஒளிபரப்பானது.  
- இரண்டாவது பருவம் கலர்ஸ் தமிழ் தொலைக்காட்சியில் பிப்ரவரி 20, 2018 அன்று தொடங்கியது. இது திங்கள் முதல் வெள்ளி வரை இரவு 7 மணி முதல் 8 மணி வரை ஒளிபரப்பப்பட்டு 76 பகுதிகளுடன் ஜுன் 5, 2018 ஆம் நாளன்று நிறைவு பெற்றது. இலங்கையில் உள்ள சக்தி தொலைக்காட்சியில் 'நீயா 2' என்ற பெயரில் மொழிமாற்றம் செய்யப்பட்டு சனி மற்றும் ஞாயிறு ஆகிய கிழமைகளில் இரவு 7 மணிக்கு ஒளிபரப்பானது.
- மூன்றாவது பருவம் கலர்ஸ் தமிழ் தொலைக்காட்சியில் ஜுன் 18, 2018 அன்று தொடங்கி திங்கள் முதல் வியாழன் வரை இரவு 08.30 மணிக்கு ஒளிபரப்பப்பட்டு 206 பகுதிகளுடன் ஜூன் 07, 2019 அன்று முடிவடைந்தது.
- நான்காவது பருவம் கலர்ஸ் தமிழ் தொலைக்காட்சியில் டிசம்பர் 9, 2020 அன்று தொடங்கி திங்கள் முதல் வெள்ளி வரை மாலை 6.00 மணிக்கு ஒளிபரப்பாகி, 20 சனவரி 2021 ஆம் ஆண்டு முதல் நிறைவு பெற்றது.
- ஐந்தாவது பருவம் 21 சனவரி 2021 முதல் கலர்ஸ் தமிழ் தொலைக்காட்சியில் ஒளிபரப்பானது.
# சீதை அம்மன் கோவில்

**சீதை அம்மன் கோவில்** (*Seetha Amman Temple*) இலங்கையின் மலையகத்தில் அமைந்துள்ள சீதைக்கான ஒரு கோவிலாகும். இக்கோவில் நுவரெலியா மாவட்டத்தில் "சீதா எலிய" என்ற இடத்தில் நுவரெலியா நகரில் இருந்து 5 கி.மீ. தொலைவிலும், கக்கலை தாவரவியற் பூங்காவில் இருந்து 1 கி.மீ. தொலைவிலும் அமைந்துள்ளது.  
சீதா எலிய என்ற இவ்விடமே இராவணன் சீதையை சிறைப்பிடித்து வைத்திருந்த அசோகவனம் எனக் கூறப்படுகிறது. இவ்விடத்தில் உள்ள பாறைகளில் காணப்படும் வட்ட அழுத்தங்கள் இராவணனின் யானையின் கால்தடங்கள் எனவும் கூறப்படுகிறது.
# ரஞ்சித் சாகர் அணை

**ரஞ்சித் சாகர் அணை**, எனப்படும் **தேய்ன் அணை** இந்தியாவின் பஞ்சாபில் பட்டான்கோட் மாவட்டத்தில் சாபூர் காந்தி அருகே ராவி ஆற்றின் குறுக்கே பூமியை தோண்டி கட்டப்பட்ட நீர்மின் அணையாகும்.இது பஞ்சாபில் உள்ள மிகப்பெரிய நீர்மின் அணையாகும்.
# ரஞ்சித் சாகர் அணை

## கட்டுமானம்

1953 ஆம் ஆண்டில் தொடங்கிய புவிசார் தொழில்நுட்ப செயலாக்க திட்ட ஆய்வுகள் 1980 ஆம் ஆண்டு வரை தொடர்ந்தது.1981 இல் கட்டுமான பணிகள தொடங்கியது. மின்னியற்றிகள் 2000 இல் அமைக்கப்பட்டது.திட்டம் மார்ச் 2001-ல் முழுமையடைந்தது..